CELEX: 62017CA0338
Language: el
Date: 2018-07-25 00:00:00
Title: Υπόθεση C-338/17: Απόφαση του Δικαστηρίου (έβδομο τμήμα) της 25ης Ιουλίου 2018 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Virginie Marie Gabrielle Guigo κατά Fond «Garantirani vzemania na rabotnitsite i sluzhitelite» (Προδικαστική παραπομπή — Κοινωνική πολιτική — Προστασία των μισθωτών σε περίπτωση αφερεγγυότητας του εργοδότη — Οδηγία 2008/94/ΕΚ — Άρθρα 3 και 4 — Ανάληψη από τους οργανισμούς εγγυήσεως της υποχρέωσης πληρωμής των απαιτήσεων των μισθωτών — Περιορισμός της υποχρέωσης πληρωμής των οργανισμών εγγυήσεως — Αποκλεισμός των μισθολογικών απαιτήσεων που γεννήθηκαν σε χρόνο προγενέστερο των τριών μηνών που προηγούνται της καταχωρίσεως στο εμπορικό μητρώο της δικαστικής αποφάσεως περί κινήσεως της διαδικασίας αφερεγγυότητας)

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/19
            
         
      Απόφαση του Δικαστηρίου (έβδομο τμήμα) της 25ης Ιουλίου 2018 [αίτηση του Varhoven administrativen sad (Βουλγαρία) για την έκδοση προδικαστικής αποφάσεως] — Virginie Marie Gabrielle Guigo κατά Fond «Garantirani vzemania na rabotnitsite i sluzhitelite»
      (Υπόθεση C-338/17) (1)
      
      ((Προδικαστική παραπομπή - Κοινωνική πολιτική - Προστασία των μισθωτών σε περίπτωση αφερεγγυότητας του εργοδότη - Οδηγία 2008/94/ΕΚ - Άρθρα 3 και 4 - Ανάληψη από τους οργανισμούς εγγυήσεως της υποχρέωσης πληρωμής των απαιτήσεων των μισθωτών - Περιορισμός της υποχρέωσης πληρωμής των οργανισμών εγγυήσεως - Αποκλεισμός των μισθολογικών απαιτήσεων που γεννήθηκαν σε χρόνο προγενέστερο των τριών μηνών που προηγούνται της καταχωρίσεως στο εμπορικό μητρώο της δικαστικής αποφάσεως περί κινήσεως της διαδικασίας αφερεγγυότητας))
      (2018/C 328/23)
      Γλώσσα διαδικασίας: η βουλγαρική
      
         Αιτούν δικαστήριο
      
      Varhoven administrativen sad
      
         Διάδικοι στην υπόθεση της κύριας δίκης
      
      Virginie Marie Gabrielle Guigo
      
         κατά
      
      Fond «Garantirani vzemania na rabotnitsite i sluzhitelite»
      
         Διατακτικό
      
      Η οδηγία 2008/94/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, περί προστασίας των μισθωτών σε περίπτωση αφερεγγυότητας του εργοδότη, έχει την έννοια ότι δεν αντιτίθεται σε εθνική ρύθμιση, όπως το άρθρο 4, παράγραφος 1, του Zakon za garantiranite vzemania na rabotnitsite i sluzhitelite pri nesastoyatelnost na rabotodatelia (νόμου περί προστασίας των απαιτήσεων των μισθωτών σε περίπτωση αφερεγγυότητας του εργοδότη), η οποία δεν εγγυάται τις μισθολογικές απαιτήσεις των μισθωτών των οποίων η σχέση εργασίας λύθηκε σε χρόνο προγενέστερο των τριών μηνών που προηγούνται της καταχωρίσεως στο εμπορικό μητρώο της δικαστικής αποφάσεως περί κινήσεως της διαδικασίας αφερεγγυότητας που αφορά τον εργοδότη τους.
      
         (1)  ΕΕ C 269 της 14.8.2017.